Louis Mountbatten

Louis Francis Albert Victor Nicholas Mountbatten, 1. jarl Mountbatten av Burma, opphavleg prins Louis av Battenberg, () var ein britisk admiral og statsmann av tysk opphav. Han var den siste visekongen av India (1947) og den fyrste generalguvernøren i Unionen India (1947–1948), som det moderne India oppstod frå i 1950. Frå 1954 til 1959 var han leiar for den britiske marinen som First Sea Lord, ei stilling far hans, prins Ludwig av Battenberg, hadde hatt i perioden 1912–1914. Mountbatten blei drepen i eit IRA-attentat i 1979 medan han var på fisketur utanfor irskekysten i nærleiken av byen Sligo.

Louis Mountbatten blei fødd på Windsor Castle som prins Louis av Battenberg, son av prins Ludwig av Battenberg og prinsesse Viktoria av Hessen-Darmstadt. Ludwig av Battenberg var son av prins Alexander av Hessen-Darmstadt (1823−1888) og grevinne Julia von Hauke (1825−1895), som var gift i morganatisk ekteskap. Etterkommarane deira fekk derfor tittelen prins/prinsesse av Battenberg, etter ein småby i Hessen. Battenberg er altså ei morganatisk linje av huset Hessen. Familien Battenberg endra skrivemåten av namnet sitt til det meir engelskklingande Mountbatten i 1917, i samband med første verdskrigen. Louis av Battenberg var oldebarn av dronning Victoria av Storbritannia gjennom mor si.

Lord Mountbatten var bror til Alice av Battenberg, og dermed også onkel til sonen hennar Philip, hertug av Edinburgh. Då Philip gifta seg med prinsesse Elizabeth av Storbritannia, tok han etternamnet Mountbatten.

I byrjinga av andre verdskrigen leidde han den dristige evakueringa av allierte soldatar frå Namsos.Henry Buckton (2017) Retreat : Dunkirk and the Evacuation of Western Europe. Amberley Publishing Limited

 Kjelder 

Denne artikkelen bygger på «Louis Mountbatten» frå ,  den 7. september 2024.  

Kategori:Myrda politikarar
Kategori:Order of Merit
Kategori:Britar frå andre verdskrigen
Kategori:Britiske admiralar